                                     Z A P I S N I K
          Sa sjednice Općinskog vijeća općine Jarmina održane 15. lipnja 2005.

godine u 19 sati u prostorijama općine Jarmina.

           NAZOČNI:                                                      ODSUTNI:

1. IVANKA ROŽIĆ                                       Nema

2. IVAN MIKULEC

3. MARIO KRUŠELJ

4. KATARINA ŠLOGAR

5. IVANKA NETINGER

6. TIHOMIR KUNŠTEK

7. MARIO ROŽIĆ

8. TOMISLAV SEDLAR

9. VLADIMIR KLARIĆ

10. TOMISLAV DELAŠ

11. ANDRIJA DRAGANIĆ

           Sjednicu općinskog vijeća otvorio je predsjednik Andrija Draganić te je predložio slijedeći

                                        D N E V N I   R E D
1. Usvajanje zapisnika sa prethodne sjednice.

2. Upoznavanje vijećnika sa dosadašnjim aktivnostima i

nastavak realizacije započetih projekata.

3. Izbor dopredsjednika vijeća.

4. Izbor Odbora za statut i poslovnik.

5. Izbor Odbora za financije i proračun.

6. Donošenje Odluke o osnivanju Odbora za šport i kulturu.

7. Izbor članova iz Općinskog vijeća u Odbor za šport i kulturu.

8. Donošenje Odluke o osnivanju Odbora za održavanje i izgradnju komunalne infrastrukture.

9. Izbor članova u Odbor za održavanje i izgradnju komunalne infrastrukture.

10. Donošenje Odluke o osnivanju Odbora za socijalnu skrb.

11. Izbor članova Odbora za socijalnu skrb.

12. Donošenje Plana aktivnosti u pripremi i provođenju mjera zaštite od požara u žetvi 2005. godine.

13. Donošenje Odluke o imenovanju odgovorne osobe za provođenje Plana aktivnosti u pripremi i provođenju mjera zaštite od požara u žetvi 2005. godine.

14. Davanje suglasnosti na izbor zapovjednika Dobrovoljnog vatrogasnog društva Jarmina.

            Kako prijedloga za dopunom dnevnog reda nije bilo predsjednik Općinskog vijeća dao je dnevni red na usvajanje.

            Dnevni red je jednoglasno usvojen.

                                                 TOČKA 1.

            Kako primjedbi na zapisnik sa prethodne sjednice nije bilo glasovanjem zapisnik je jednoglasno usvojen.

                                                 TOČKA 2.

            Izvješće o radu općine vijećnicima je iznio predsjednik Općinskog vijeća Andrija Draganić, gdje se ukratko osvrnuo na dosadašnje aktivnosti kao i buduće planove.

            Predsjednik je obrazložio dinamiku izgradnje cesta a vijećnik Ivan Mikulec pita koliko se dužno za izgradnju cesta.

            Predsjednik je odgovorio da se sa izvođačem zbog izuzetno povoljne ponude sklopio ugovor za izgradnju svih cesta koje su bile planirane u tri godine a izvodit će se prema mogućnostima općine i namaknutih sredstava iz države i drugih izvora. 

            Vijećnik Tomislav Delaš kao dosadašnji predsjednik Odbora za socijalnu skrb osvrnuo se na dosadašnje rad i aktivnosti Odbora za socijalnu skrb te je također istaknuo da se u proteklom periodu zbog određenih aktivnosti poboljšala naplata za vodu.

             Pročelnik S.Smetiško je rekao da se u proteklom periodu započelo sa aktivnostima oko ovrhe dužnika za vodu ali se prešlo na nagodbu dužnika preko Fine što je donijelo pozitivne rezultate naplate vode te  se te aktivnosti nastavljaju.

             Predsjednik vijeća vijećnike je upoznao sa izgradnjom školskih igrališta koje je financirala općina i županija,te je također vijećnike upoznao sa aktivnostima koje se obavljaju a vezano uz  Borince.

             Predsjednik vijeća je vijećnike informirao da je pročelnik izabran javnim natječajem.

              Tomislav Delaš je vijećnike informirao o incijativi izgradnje dječjeg vrtića koja je bila sa predloženim planom nerealna.

               Vijećnik Ivan Mikulec je rekao da je dobro što se napravila državna cesta kroz Jarminu te je naglasio da se šahtovi kod zadnjih kuća u ulicama trebaju ispuštati jer je u vodi pojavljuje talog.

                Predsjednik vijeća Andrija Draganić je rekao da se šahtovi redovno ispuštaju a talog se pojavljuje kada nestane struje a voda u Jarmini je dobra što potvrđuje i takozvana analiza «C» koja je napravljena.

                Izvješće pod ovom točkom jednoglasno je prihvaćeno.

                                                  TOČKA 3.

                Predsjednik Odbora za izbor i imenovanje Andrija Draganić za dopredsjednike Općinskog vijeća općine Jarmina predlaže Maria Krušlja iz HSP-a i Maria Rožića iz HSLS-a.

                Glasovanjem prijedlog je jednoglasno prihvaćen.

                                                  TOČKA 4.

                Predsjednik Odbora za izbor i imenovanje Andrija Draganić u Odbor za statut i poslovnik za predsjednika odbora predlaže Vladimira Klarić a za članove Tihomira Kunštek i Maria Rožić.

                Glasovanjem prijedlog je jednoglasno prihvaćen.

                                                 TOČKA 5.

                 Predsjednik Odbora za izbor i imenovanje Andrija Draganić u Odbor za financije i proračun za predsjednika predlaže Andriju Draganića a za članove Tomislava Sedlar, Tomislava Delaš, Ivanku Netinger i Maria krušelj.

                  Glasovanjem prijedlog je jednoglasno prihvaćen.

                                                   TOČKA 6.

                  Predsjednik Općinskog vijeća predlaže vijeću da se donese Odluka o osnivanju Odbora za šport i kulturu.

                  Prijedlog da se osnuje Odbor za šport i kulturu glasovanjem jednoglasno je prihvaćen.

                                               TOČKA 7.

                   Predsjednik vijeća u Odbor za šport i kulturu ispred Općinskog vijeća predlaže za predsjednicu Katarinu Šlogar a za članove Ivanku Rožić, Ivana Mikulec, Mario Krušelj, Tomislav Sedlar i Mario Rožić.

                  Vijećnik Ivan Mikulec odbija biti član Odbora za šport i kulturu.

                   Nakon rasprave zaključeno je da udruge i klubovi trebaju predložiti po jednog predstavnika u Odbor za šport i kulturu.

                   Prijedlog da se u Odbor za šport i kulturu ispred Općinskog vijeća imenuju Katarina Šlogar za predsjednicu a za članove Mario Krušelj, Tomislav Sedlar i Mario Rožić prihvaćen je sa deset glasova.

                                                TOČKA 8.

                    Predsjednik vijeća predlaže da se osnuje Odbor za izgradnju i održavanje komunalne infrastrukture.

                    Prijedlog je jednoglasno prihvaćen.

                                                TOČKA 9.

                    Predsjednik Odbora za izbor i imenovanje Andrija Draganić predlaže u Odbor za održavanje i izgradnju komunalne infrastrukture za predsjednika Andriju Draganića a za članove Tihomira Kunštek, Ivanku Netinger, Maria Rožić, Ivanku Rožić, Đuru Franjčića i Milana Naglić.

                    Većinom od deset glasova prijedlog je prihvaćen.

                                                TOČKA 10.

                    Predsjednik vijeća Andrija Draganić predlaže da se osnuje Odbor za socijalnu skrb.

                    Prijedlog je jednoglasno prihvaćen.

                                                TOČKA 11.

                    Predsjednik Odbora za izbor i imenovanje Andrija Draganić predlaže da se za predsjednika izabere Tomislav Delaš a za članove Katarina Šlogar,Stevo Culej, Mikulec Ivan i Višnja Škrlec.

                    Vijećnik Ivan Mikulec  odbija prijedlog te je rekao da nikada nije radio zakulisane radnje te mu je žao što je uopće ovdje te da je on na nivou županije predsjednik razvojačenih branitelja, predsjednik je općinske organizacije veterana domovinskog rata i tajni bočarskog kluba pa na ovaj način on neće raditi.

                    Vijećnik Tomislav Delaš umjesto Ivana Mikulec predlaže Ivanku Netinger kao petog člana.

                     Većinom glasova prijedlog o izboru Odbora za socijalnu skrb je prihvaćen.

                                               TOČKA 12.

                      Plan aktivnosti u pripremi i provođenju mjera zaštite od požara u žetvi 2005. godine ukratko je obrazložio pročelnik Stjepan Smetiško.

                      Bez rasprave donešena je Odluka o usvajanju Plana aktivnosti u pripremi i provođenju mjera zaštite od požara u žetvi 2005.godine.

                                                TOČKA 13.

                      Pročelnik predlaže kao što je i uobićajno da se predsjednik dobrovoljnog vatrogasnog društva Ivan Horvat imenuje kao odgovorna osoba za provođenje Plana aktivnosti u pripremi i provođenju mjera zaštite od požara u žetvi 2005.godine.

                       Prijedlog je jednoglasno prihvaćen.

                                                TOČKA 14.

                      Na prijedlog Dobrovoljnog vatrogasnog društva Jarmina Općinsko vijeće glasovanjem jednoglasno je dalo suglasnost na izbor zapovjednika Dobrovoljnog vatrogasnog društva Jarmina Antuna Smetiško.

                      Predsjednik vijeća je rekao da KUD poziva sve vijećnike na manifestaciju i večeru u subotu kada dolaze kudovi iz Zagorja.

                      Predsjednik vijeća predlaže da se Izviđačima iz Jarmine doznači 1.500 kuna za troškove pri organizaciji koncerta za mladež Jarmine.

                      Prijedlog je prihvaćen.

                                                                            PREDSJEDNIK VIJEĆA

                                                                                  Andrija Draganić 

